E L Ő T E R J E S Z T É S

# az Oktatási és Szociális Bizottság 2015. február 25-i ülésére

**Tájékoztató a Szombathely, Paragvári u. 86. szám alatti lakóépületben 2014. december 31. napjáig működő élőerős őrzés tapasztalatairól**

Szombathely Megyei Jogú Város Szociális és Családügyi Bizottságának 138/2013. (IX.23.) SzCsB. számú határozata alapján 2013. október 1-i kezdettel, 1 hónap kísérleti jelleget követően a 166/2013.(X.28.) SzCsB. határozat szerint 2013. december 31-ig, valamint a 2014-es évre vonatkozóan a Szombathely, Paragvári u. 86. szám alatti önkormányzati tulajdonú lakóépületben 24 órás élőerős őrzés került bevezetésre. A szolgáltatásra - a Pálos Károly Szociális Szolgáltató Központ és Gyermekjóléti Szolgálat közreműködésével a Legio Security Kft.-vel megkötött – vonatkozó szerződés 2014. december 31-én lejárt.

A SZOVA Szombathelyi Vagyonhasznosító és Városgazdálkodási Zrt. elkészítette az eltelt időszak tapasztalatiról szóló tájékoztatóját, amely az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2015. február 19.

 **/: Koczka Tibor :/**

**HATÁROZATI JAVASLAT**

 **…/2015. (II.25.) OSzB. sz. határozat**

Az Oktatási és Szociális Bizottság, a Szombathely, Paragvári u. 86. szám alatti lakóépületben 2014. december 31. napjáig működő élőerős őrzés tapasztalatairól szóló tájékoztatót megtárgyalta, és az abban foglaltakat elfogadta.

**Felelős:** Rettegi Attila, az Oktatási és Szociális Bizottság elnöke

/a végrehajtásért:

Dr. Németh Gábor, a SZOVA Zrt. vezérigazgatója

 dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal